આ ઉજવણીના ઉપલક્ષમાં વાત કરીએ તો ગુજરાતમાં સિંહ, દીપડા, રીંછ, ઘુડખર, કાળીયાર, મગર જેવા વન્યજીવોની સંખ્યામાં સતત વધારો જોવા મળ્યો છે. રાજ્યમાં પ૧૩ પ્રજાતિઓના પક્ષીઓ, ૧૧૪ પ્રજાતિઓના સરીસૃપો અને ઉભયજીવી જાતો, ૧૧૧ પ્રજાતિના સસ્તન પ્રાણીઓ અને ૭૦૦૦થી વધારે પ્રજાતિઓના કીટકો અને મૃદુકાય જીવો જોવા મળે છે. આ જીવોના જતન-સંવર્ધન અને સંરક્ષણ સાથે મોટા શિકારી વન્યજીવોના સંવર્ધન સંરક્ષણ માટેના ઉપાયો અને જાગૃતિ કેળવણી આગામી વિશ્વ વન્ય જીવ દિવસની ઉજવણીમાં કેન્દ્રસ્થાને રહેશે.